Tässä Jerusalem uutiset ja Pekka Sartola. Oikein hyvää lauantai-iltaa.
Uutisaiheitamme tänään;
Kuusi elinkautisiin vankeustuomioihin tuomittua erittäin vaarallista vankia -
pääsi pakenemaan pohjoisessa Israelissa sijaitsevasta -
huipputurvallisesta Gilboan vankilasta runsas viikko sitten.
He olivat ryömineet ensin pitkin ilmanvaihtokanavia ja sen jälkeen -
onnistuneet kaivamaan tunnelin vankilan muurin alitse.
Muurissa sijainneessa vartiotornissa ollut vartiomies oli nukahtanut, -
eikä siten ollut havainnut karkulaisia.
Lähellä vankilaa sijainneen kibbutsin asukas oli havainnut -
kuuden miehen pakenevan vankilan suunnasta ja -
ilmoitti asiasta poliisille, joka reagoi viestiin vasta yli puolentunnin kuluttua
siis auttamattomasti aivan liian myöhään.
Vankilaviranomaisten puutteelliseen toimintaan -
hallitus tulee puuttumaan kovalla kädellä, mutta sen lisäksi -
pako ja pakolaisten piileskely palestiinalaisalueilla -
on nostattanut Israelissa myös sisäpoliittisen myrskyn.
Maan hallintoa on varoitettu uuden intifadan uhalla -
millään tavalla vahingoittamasta näitä islamin sankareita.
Karkulaisten joukossa on moninkertainen murhamies, -
Fatahin Al Aqsan marttyyrien prikaatin entinen johtaja Zakaria Zubeidi, -
sekä useita Palestiinan Islamilaisen Jihadin jäseniä, jotka ovat niin ikään -
surmanneet Israelin kansalaisia. Zubeidi ja kolme muuta pakolaista -
saatiin kiinni jo viikko sitten, kahden muun ollessa vielä pakosalla.
Israelin parlamentin, Knessetin oppositiossa olevat poliitikot -
ovat nostaneet syyttävän sormen maan hallituksen suuntaan -
todeten, että Bennett-Lapid hallituksen joukoissa on mukana -
avoimesti terroristeja tukevia ryhmiä.
Knessetin sisäisten asioiden komitean istunnossa, -
jossa keskusteltiin vankilapaosta, arabipuolue Raa`min -
kansanedustaja Waleed Taha, joka on komitean puheenjohtaja, -
puolusti näitä karkulaisia todeten, etteivät he ole tuomittuja rikollisia -
vaan vapaustaistelijoita.
Oppositiossa olevat Likudin kansanedustajat ihmettelivät, -
miten on mahdollista, että Waleed Taha voi olla kyseisen komitea jäsen, -
sillä hän on aivan avoimesti tukenut niitä perheitä, -
joiden jäsenistä joku on onnistunut surmaamaan Israelin kansalaisen.
Pääministeri Naftali Bennet oli mukana Länsirannan -
C-alueilla toimivan Jeshiva komitean kokouksessa viime viikolla -
ja puolusti hallituksensa C-alueiden asutus ― eli setlementtipolitiikkaa.
Hän kertoi, että hallitus jatkaa edelleen alueen asuttamista, -
sillä se on Israelille Oslo II sopimuksessa sitovasti hyväksytty -
eikä palestiinalaisten yksipuolinen vetäytyminen sopimuksesta -
tee siitä mitätöntä, eikä vapauta heitä siihen liittyvistä vastuista.
Palestiinalaishallinto reagoi välittömästi Bennettin ilmoitukseen -
toteamalla, että siirtokunnat sekä Länsirannalla että Jerusalemissa, -
ovat YK:n Turvallisuusneuvoston päätöslauselman 2334 mukaisesti -
laittomia ja sijaitsevat Palestiinalle kuuluvilla alueilla.
Samassa yhteydessä Mahmoud Abbasin puhemies -
Nabil Abu Rudeineh totesi "Kaikki meidän urheat vankimme, -
jotka ovat miehitysjoukkojen vankiloissa, -
ovat Palestiinan kansan sankareita ja heidät tulee vapauttaa välittömästi, -
muutoin on turha odottaa rauhaa tai vakautta alueelle."
Hän toisti myös palestiinalaishallinnon aikaisemman varoituksen: -
"Vankilasta paenneet kuusi karkulaista ovat meille ylittämätön -
punainen viiva ja heitä ei saa vahingoittaa millään tavalla."
Israelin poliisin kiinniottamat vangit vietiin takaisin vankilaan, -
eikä heitä vahingoitettu millään tavalla.
Kuten olemme kertoneet, niin ennen talibanien Afganistanin valtaamista, -
maassa oli jäljellä vain yksi juutalainen, -
62-vuotias Leon Simantov, joka hoiti Kabulissa sijaitsevaa synagogaa.
Talibanit olivat ilmoittaneet, että hän saa jäädä maahan, -
eikä häntä tulla vahingoittamaan, joten Simantov kertoi medialle, -
että hän ei muuta mihinkään Kabulissa sijaitsevasta kodistaan.
Vain muutamia päiviä Yhdysvaltojen ja muiden länsimaisten joukkojen -
vetäydyttyä maasta, talibanien ja muiden maassa olevien -
ääriryhmien ajatukset ja toimet näyttivät muuttuneen siinä määrin, -
että Simontov pyysi päästä mukaan pakolaisbussiin, -
joka oli menossa Tadžikistanin puolelle.
Sieltä Leon Simantov autettiin Yhdysvaltoihin menevään koneeseen
ja sinne hän onkin jo saapunut.
Näin Afganistanissa ei ole enää ainuttakaan juutalaista, -
vain epälukuinen määrä heidän muinaisia jälkeläisiään.
Edelliseen uutiseen viitaten, Leon Simantovin päätöstä vauhditti -
uuden talibanhallinnon ilmoitus, jonka he julkaisivat ensi töikseen -
vielä uutta hallintorakennetta muodostettaessa.
"Afganistanin Islamilainen emiirikunta toivottaa kaikki ulkovallat, -
mukaan lukien Yhdysvallat, tervetul- leiksi rakentamaan maatamme.
Haluamme toimivat suhteet kaikkiin valtioihin, paitsi Israeliin."
Sanottiin tiedonannossa.
Yhdysvaltojen ulkoministeri Anthony Blinkenin mukaan maa haluaa -
toimivat suhteet myös Afganistanin kanssa, -
mutta ei hinnalla millä hyvänsä.
"Talibanien on ansaittava kelpoisuutensa olla mukana -
kansainvälisessä toiminnassa. Se ei ole mikään automaattinen -
itsestään selvyys." mainitsi ulkoministeri Blinken.
Libya, eli vanhatestamentillinen Puutin maa, näyttäisi olevan -
muodostumassa suurvaltojen afrikkalaiseksi taistelutantereeksi, -
sellaiseksi, jossa myös Israel on ainakin osittain mukana.
Libyaa vuosikymmeniä hallinnut diktaattori Muammar Gaddafi, -
syrjäytettiin vallasta 10 kymmenen vuotta sitten, -
ja sen jälkeen öljyrikas valtio on ollut useiden valtaa tavoittelevien ryhmien -
sotilaallisten operaatioiden kohteena.
Nyttemmin maahan pyritään muodostamaan toimiva hallinto ja -
vallasta kamppailee kaksi yhtä suurta ryhmää.
Entisen diktaattori Gaddafin poika Seif al-islam Gaddafi, -
joka etsii tukea Venäjältä, sekä sotalordi Khalifa Haftarin poika -
Saddam Haftar, joka etsii puolestaan tukea Yhdysvalloilta.
Eräs Israelin puolustushallinnon korkea virkamies -
kävi tapaamassa eversti Saddam Haftaria tämän pyynnöstä, -
ja toi tullessaan mukanaan Israelille esitetyn tarjouksen.
Israelia ja epävirallisesti myös Yhdysvaltoja pyydettiin tukemaan -
eversti Haftaria nyt joulukuussa pidetyissä presidentin vaaleissa.
Mikäli Saddam Haftar valitaan tuolloin presidentiksi, -
hän ilmoitti solmivansa diplomaattiset suhteet Libyan ja Israelin välille,
sekä tavoittelee kaupallisia suhteita hankkiakseen Libyalle -
Israelin sotilaalliseen - ja tiedus- teluun liittyvän teknologian tuotteita.
Mikäli tällainen asetelma toteutuisi, -
niin sillä olisi erittäin merkittävä profeetallinen näköala myös -
tulevaan Hesekielin kirjan luvussa 38 profetoimaan Googin sotaan.
Terroristijärjestö Hamas on Iranin presidentin rohkaisemana aloittanut -
jatkuvammat rakettien ampumiset keskisen Israelin -
ja Negevin siviiliasutuksia kohti.
Hamasin ja sen aisaparin Islamilaisen Jihadin toimia ei näy haittaavan se, -
että jokaista ammuttua rakettia kohti Israelin armeija tuhoaa -
moninkertaisesti Hamasille kuuluvia tärkeitä sotilaallisia kohteita.
Hamas ampui alkuviikolla kolmena perättäisenä päivänä yhtä monta -
rakettia Israeliin mutta jokainen niistä tuhottiin niiden ollessa lennossa -
Iron Dome, eli Rautakupoli ohjusten torjunta järjestelmän välityksellä.
Israelin hallitus onkin neuvotellut sotilasjohdon kanssa -
aivan uudesta lähestymistavasta Hamasin varalle.
Pääministeri Bennettin mukaan Israel tulee kontrolloimaan tiukasti -
niitä avustusvaroja, joita muun muassa Persianlahden valtio -
Qatar lähettää Gazaan joka kuukausi.
Ne ajat ovat nyt takana, jolloin Qatarista tuotiin matkalaukullinen -
dollareita Gazaan ilman, että valvottiin mihin rahat käytettiin.
Pääasiassa ne menivätkin Hamasin johdolle, -
eikä sinne, mihin ne oli tarkoitettu.
"Tästedes Qatarista ja muista avustuslähteistä tulevat varat -
eivät päädy enää Hamasin käsiin, vaan ne suunnataan avuksi heille, -
jotka niitä todella tarvitsevat. Näin Hamasilta otetaan pois -
eräs heidän elementeistään, jolla he ovat tähän saakka kyenneet -
valvomaan Gazan asukkaita", mainitsi pääministeri Naftali Bennett.
"Uskomme, että näin Gazan asukkaat saavat paremmin tietoa ja -
ymmärrystä siitä, miten Hamas on ominut kansalle kuuluvia -
avustussummia omaan ja johtonsa käyttöön. Näin kasaamme Hamasille -
sisäisiä paineita tekemään muutoksia oikeaan suuntaan", -
totesi pääministeri Bennett lopuksi.
Näin Jerusalem uutiset tällä kertaa. Muistathan edelleen rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola